2000R2888 — DA — 01.05.2004 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

EUROPA-PARLAMENTETS OG RÅDETS FORORDNING (EF) Nr. 2888/2000

af 18. december 2000

om fordeling af tilladelserne til lastbilkørsel i Schweiz







EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 71, under henvisning til forslag fra Kommissionen ( 1 ), under henvisning til udtalelse fra Det Økonomiske og Sociale Udvalg ( 2 ), efter høring af Regionsudvalget, efter proceduren i traktatens artikel 251 ( 3 ), og ud fra følgende betragtninger: (1) Det schweiziske forbundsråd har den 1. november 2000 besluttet fra 1. januar 2001 at tillade kørsel på sit territorium af lastbiler med en vægt på indtil 34 tons og fra samme dato at åbne kontingenter for køretøjer, hvis faktiske totalvægt er over 34 tons, men ikke over 40 tons, samt for køretøjer, der kører tomkørsel eller er læsset med let gods. Denne beslutning hænger sammen med indførelsen af RPLP (Redevance poids lourds liée aux prestations — ydelsesafhængig afgift på kørsel med lastbiler) på det schweiziske vejnet. (2) Denne beslutning er en autonom foranstaltning truffet af Det Schweiziske Forbund, og den kan derfor ikke betragtes som en midlertidig anvendelse af aftalen mellem Det Europæiske Fællesskab og Det Schweiziske Forbund om gods- og persontransport ad jernbane og landevej, undertegnet den 21. juni 1999. Fællesskabets indgåelse af denne aftale forudsætter, at de syv aftaler, som samme dag blev undertegnet med Det Schweiziske Forbund, træder i kraft samtidig. (3) Det er nødvendigt, at der fra 1. januar 2001 indføres varige regler for fordeling og administration af de tilladelser, der tildeles Fællesskabet. (4) Af praktiske og administrative grunde bør det være Kommissionen, som fordeler disse tilladelser til medlemsstaterne. (5) Der bør derfor indføres en fordelingsmetode. Medlemsstaterne bør derefter fordele de tildelte tilladelser mellem transportvirksomhederne efter objektive kriterier. (6) For at sikre en optimal udnyttelse af tilladelserne bør alle tilladelser, som ikke er blevet fordelt, tilbageføres til Kommissionen med henblik på fornyet fordeling. (7) Fordelingen af tilladelser bør ske efter kriterier, som fuldt ud tager hensyn til de nuværende godstransportstrømme og til de faktiske transportbehov i Alpeområdet. (8) Det kan blive nødvendigt at ændre fordelingen af tilladelserne på grundlag af den faktiske trafikstrøm under hensyntagen til de relevante elementer i den metode, der er beskrevet i bilag III. Kommissionen bør i forbindelse med gennemførelsen af sådanne ændringer bistås af et udvalg. (9) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 4 ) — ud fra følgende betragtninger: UDSTEDT FØLGENDE FORORDNING:







Artikel 1

Ved denne forordning fastlægges en ordning for fordelingen af de tilladelser, der er tildelt Fællesskabet af Schweiz, som fra 1. januar 2001 tillader kørsel på sit territorium af lastbiler med en vægt på indtil 34 tons, som fra samme dato åbner kontingenter for køretøjer, hvis faktiske totalvægt er over 34 tons, men ikke over 40 tons, samt for køretøjer, der kører tomkørsel eller er læsset med let gods, og som indfører RPLP (Redevance poids lourds liée aux prestations — ydelsesafhængig afgift på kørsel med lastbiler) på det schweiziske vejnet.

Artikel 2

I denne forbindelse forstås ved:

1) »tilladelse til tunge køretøjer«: en tilladelse til kørsel på schweizisk territorium til erhvervskøretøjer med en faktisk totalvægt på over 34 tons, men ikke over 40 tons

2) »tilladelse til tomkørsel«: en tilladelse til kørsel på schweizisk territorium til erhvervskøretøjer, der kører tomkørsel eller er læsset med let gods.

Artikel 3

1. Kommissionen fordeler tilladelserne efter de i stk. 2, 3 og 4 anførte retningslinjer.

2. Tilladelserne til tunge køretøjer fordeles som angivet i bilag I.

3. Tilladelserne til tomkørsel fordeles som angivet i bilag II.

4. Tilladelserne for hvert år tildeles inden den 15. august det foregående år.

Artikel 4

Medlemsstaterne fordeler tilladelserne blandt de virksomheder, der er etableret på deres område, efter objektive kriterier, som udelukker forskelsbehandling.

Artikel 5

Inden den 15. september hvert år tilbagefører medlemsstaterne de tilladelser, som ikke er fordelt mellem virksomhederne, til Kommissionen.

Kommissionen tildeler efter proceduren i artikel 7 en eller flere andre medlemsstater disse tilladelser for at sikre, at de udnyttes fuldt ud.

Artikel 6

Kommissionen forelægger et forslag om tilpasning af fordelingen på grundlag af den faktiske trafikstrøm i 2001 under ligelig hensyntagen til kriterier, som bygger på den bilaterale trafik og transittrafikken. Viser den nye beregning, at det antal tilladelser, der skal tildeles en bestemt medlemsstat, afviger væsentligt fra antallet i bilag I og II, vedtages de nødvendige tilpasninger af bilag I og II efter proceduren i artikel 7.

Artikel 7

1. Kommissionen bistås af et udvalg.

2. Når der henvises til denne artikel, anvendes artikel 5 og 7 i Rådets afgørelse 1999/468/EF, jf. dens artikel 8.

Fristen i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

Artikel 8

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG I

Fordeling af tilladelser til tunge køretøjer

Kommissionen tildeler medlemsstaterne tilladelser til tunge køretøjer efter følgende fordelingsskema:







Medlemsstat % Belgien 6,9 Danmark 1,4 Tyskland 25 Grækenland 0,9 Spanien 2 Frankrig 15 Irland 0,85 Italien 24 Luxembourg 1,45 Nederlandene 8,9 Østrig 8 Portugal 0,7 Finland 0,8 Sverige 0,75 Det Forenede Kongerige 3,35 I alt: 100

Det samlede antal tilladelser til fordeling udgør 300 000 for 2001 og 2002 og 400 000 for 2003 og 2004.

For perioden 1. januar 2004-31. december 2004 tildeler Kommissionen medlemsstaterne 10 000 yderligere tilladelser til tunge køretøjer efter følgende fordelingsskema:







Medlemsstat Antal tilladelser Tjekkiet 3 164 Estland 440 Cypern 66 Letland 132 Litauen 308 Ungarn 1 934 Malta 352 Polen 2 109 Slovenien 1 055 Slovakiet 440 I alt 10 000









BILAG II

Fordeling af tilladelser til tomkørsel

Kommissionen tildeler medlemsstaterne tilladelser til tomkørsel efter følgende fordelingsskema:







Medlemsstat 2001-2004 Belgien 14 067 Danmark 1 310 Tyskland 50 612 Grækenland 5 285 Spanien 1 500 Frankrig 16 126 Irland 220 Italien 93 012 Luxembourg 3 130 Nederlandene 21 517 Østrig 2 183 Portugal 192 Finland 867 Sverige 381 Det Forenede Kongerige 9 598 I alt 220 000

For perioden 1. januar 2004-31. december 2004 tildeler Kommissionen medlemsstaterne 5 500 yderligere tilladelser til tomkørsel efter følgende fordelingsskema:







Medlemsstat Antal tilladelser Tjekkiet 1 741 Estland 242 Cypern 36 Letland 73 Litauen 169 Ungarn 1 064 Malta 193 Polen 1 160 Slovenien 580 Slovakiet 242 I alt 5 500









BILAG III

Beregningsmetode for fordeling af tilladelserne

Fordelingen af de i bilag I og II fastsatte tilladelser er baseret på følgende:

1. Medlemsstater (EU-15)

Tilladelser til tunge køretøjer

Først får hver medlemsstat 1 500 tilladelser.

De resterende tilladelser fordeles ligeligt efter kriterier, som bygger på bilateral trafik og transittrafik.

Dette resultat tilpasses let for at tage hensyn til visse medlemsstaters særlige geografiske beliggenhed.

Bilateral trafik

Tilladelserne tildeles på grundlag af hver medlemsstats andel af den bilaterale trafik til og fra Schweiz.

Transittrafik

Antallet af tilladelser, der tildeles en medlemsstat, er proportionalt med det samlede antal omkørselskilometer, som lastbiler, der er registreret i denne medlemsstat, tilbagelægger i nord-sydgående (og vice versa) landevejstrafik over Alperne som følge af de nuværende vægtrestriktioner i Schweiz.

Omkørselsafstanden svarer til forskellen mellem længden af de nuværende alperuter og længden af den korteste vej gennem Schweiz. Sidstnævnte forlænges med et tillæg på 60 km for at tage hensyn til ventetid ved grænsen og trafikforhold.

De medlemsstater, som efter denne beregningsmetode vil få under 200 tilladelser, får tildelt 200 tilladelser.

Tilladelser til tomkørsel

Tilladelserne til tomkørsel tildeles i forhold til den andel, de køretøjer, som er registreret i medlemsstaterne, udgør af det samlede antal køretøjer med en totalvægt på mellem 7,5 tons og 28 tons, som kører transitkørsel gennem Schweiz.

2. Nye medlemsstater

Tilladelser til tunge køretøjer

De medlemsstater, der har indgået bilaterale aftaler med Schweiz (Tjekkiet, Estland, Letland, Litauen, Ungarn, Polen og Slovenien), modtager mindst det samme antal tilladelser, som de i henhold til de bilaterale aftaler ville have modtaget for perioden 1. maj 2004-31. december 2004, hvis de pågældende aftaler ville været forblevet i kraft i hele 2004.

Cypern, Malta og Slovakiet tildeles tilladelser på grundlag af deres andele af transporten til og fra samt i transit gennem Schweiz i 2002.

De resterende tilladelser, der er til rådighed for de ti nye medlemsstater tildeles på et forholdsmæssigt grundlag.

Tilladelser til tomkørsel

I betragtning af at Fællesskabet vil modtage 5 500 tilladelser til tomkørsel, hvilket svarer til 55 % af antallet af tilladelser til tunge lastbiler, vil tilladelserne til tomkørsel blive fordelt efter dette forhold.